Krūvandų koplyčia

Krūvandų koplyčia – medinė koplyčia, esanti Krūvanduose, Vilkijos apylinkių sen., Kauno rajone, 4 km į pietus nuo Čekiškės, 1 km į vakarus nuo kelio . Priklauso Čekiškės parapijai,Čekiškės parapija stovi veikiančiose kaimo kapinėse ant kalnelio. Koplyčia liaudies architektūros formų, gerai išsilaikiusi, prižiūrėta, joje vieną kartą per mėnesį, pirmąjį sekmadienį, vyksta pamaldos.
miniatiūra|left|140px|Kristaus figūra su kryžiumi kapinių viduryje. Išgelbėta iš Daugvilų turto, Pabalių kaime.
miniatiūra|250px|right|Koplyčią supa kapinės

Kapinių prieigose rastas Krūvandų kapinynas (unik. kodas ). Archeologams jis žinomas nuo 1934 m., detaliau tyrinėtas 1979 m. Rasta griautinių kapų.Krūvandų kapinyno tyrimai

 Istorija 

Koplyčia istoriją skaičiuoja nuo 1663 m. Ji buvo pastatyta vietos gyventojų lėšomis. Vėliau buvo perstatyta. Kaimo kapinės prie maldos namų įrengtos vėliau. Tarpukaryje Krūvanduose buvo 22 sodybos, gyveno daugiausiai lenkų tautybės žmonės. Kaimo gyventojams ne kartą teko bylinėtis dėl pamaldų lenkų kalba, ūkinių reikalų. Nesutarimus sprendė net Kauno apygardos teismas. 

2013 m. vietos bendruomenė iškilmingai paminėjo koplyčios 350–ties metų jubiliejų.Krūvandų koplyčios 350–ties metų jubiliejus Po šventinių mišių buvo atidengta ir pašventinta drožinėta atminimo lenta (aut. vilkijietis skulptorius Arūnas Sniečkus). 2022 m. baigtas koplyčios remontas: per kelis metus pakeistas stogas, suremontuotas fasadas (langai, durys), įvesta priešgaisrinė signalizacija, įrengtos vaizdo stebėjimo kameros ir kt.Atnaujinta Krūvandų koplyčia vilkijoskc.lt

 Šaltiniai 

Kategorija:Kauno rajono koplyčios